
	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Община Велинград е постъпило уведомление с вх. № 53-00-2095/22.10.2026 г. от управителя на „Водоснабдяване, канализация и териториален водоинженеринг“ ЕООД, ЕИК 822106633, със седалище и адрес на управление гр. Велинград, ул. „Академик Иван Павлов“ № 1А. В уведомлението се излагат обстоятелства относно текущото финансово-икономическо състояние на дружеството, наличието на затруднения при обслужването на изискуемите краткосрочни задължения и необходимостта от предприемане на действия съобразно приложимите разпоредби на Търговския закон. С оглед изложеното и предвид обстоятелството, че Община Велинград е едноличен собственик на капитала на дружеството, представям приложеното уведомление за сведение и разглеждане от Общински съвет – Велинград при обсъждането на относимия проект за решение.
Моля уведомлението да бъде приложено към материалите по проекта за решение и взето предвид при преценката за предприемане на действия в рамките на компетентността на Общински съвет – Велинград и при спазване на действащото законодателство.

